《壬辰闰三月初三日銈弟归因录其语奉呈楚金诸君子》
元代·郭钰

入门伴母啼，出门闻鹊噪。握粟卜灵龟，之子归已到。

饥走涉一句，形容尽枯槁。闾里共歔欷，且慰慈闱老。

问答惮语烦，客满始相告。群寇窥无人，鼠穴穷剽盗。

承平宿将死，战守自颠倒。九江咽喉地，戎卒何草草。

宜春坐不救，吾土敢相保。惟当学义旂，戮力事诛讨。

贼众乱且嚣，一举秋叶扫。庐陵忠节邦，足以正穷昊。

郁郁英雄姿，封侯何足道。惟我最迂懒，闻之展怀抱。

振衣舞龙泉，请作三军导。

作者简介：（公元一三一六年至？年）字彦章，吉水人。生于元仁宗延佑三年，卒年不详，年在六十岁以外。元末遭乱，隐居不仁。明初，以茂才徵辞疾不就。钰生平转侧兵戈，为诗多愁苦之辞；著有静思集十卷，《四库总目》于当时盗贼残破郡邑事实，言之确凿，足补史传之阙。